મથુરાની બુદ્ધવિહાર કોલોનીમાં રહેતી એક પરિણીતાએ તાજેતરમાં એક રાતે તેના ઘરમાં ફાંસો ખાઈ લીધો હતો, જેની જાણ થતાં જ પોલીસ અને કોલોનીના અન્ય રહીશો તથા પરિણીતાનાં અન્ય પરિવારજનો તેના રૂમમાં પહોંચી ગયાં હતાં. પોલીસે આ ઘટનામાં પરિણીતાનાં સાસરિયાંઓ સામે દહેજના ત્રાસ અંગે ગુનો દાખલ કરી આ કેસની તપાસ હાથ ધરી છે તેમજ પરિણીતાના પતિ રાજ કપૂર અને સાસુ વિમલાની ધરપકડ કરી તેમને જેલમાં મોકલી આપ્યાં છે.